

PROJEKTS uz 10.01.2024.

vēlamais datums izskatīšanai: Attīstības komitejā 10.01.2024.

domē: 25.01.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024.gada 25.janvārī **Nr.**«DOKREGNUMURS»

**Par Ādažu pagasta padomes 17.08.2004. saistošo noteikumu Nr.34 “Par nekustamo īpašumu** **“Vālodzītes”, “Vīgriezes”, “Rītarasas” un “Saulespļava” sadalīšanu apbūves gabalos un apbūves noteikumiem” atzīšanu par spēku zaudējušiem daļā –** **nekustamā īpašuma “Rītarasas” zemes vienībā ar kadastra apzīmējumu** [**80440050138**](https://www.kadastrs.lv/parcels/3500089798?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Bsource%5D%5B%5D%5Bid%5D=3500089798&options%5Bsource%5D%5B%5D%5Btype%5D=parcel)

Ādažu novada pašvaldības dome izskatīja Vārds Uzvārds un Vārds Uzvārds 17.12.2012. iesniegumu (reģistrēts 18.12.2023. ar Nr. [ĀNP/1-11-1/23/6809](https://dvs-adazi.namejs.lv/Documents/Update/1265948)) ar lūgumu atcelt detālplānojumu nekustamajiem īpašumiem “Vālodzītes”, “Vīgriezes”, “Rītarasas” un “Saulespļava” daļā - nekustamajā īpašumā “Rītarasas” (kadastra Nr.8044 005 0138) un dzēst detālplānojumā paredzētās sarkanās līnijas, tādējādi atceļot zemes gabala sadalīšanu mazākos zemes gabalos, un Stērstu ielas esamību.

Izvērtējot iesniegumu un ar to saistītos apstākļus, konstatēts:

1. detālplānojums Ādažu novada Kadagas ciema nekustamajiem īpašumiem "Vālodzītes", "Vīgriezes", "Rītarasas" un "Saulespļava" apstiprināts ar Ādažu pagasta padomes 17.08.2004. lēmumu Nr.68 “Par saistošo noteikumu Nr.34 “Par nekustamo īpašumu “Vālodzītes”, “Vīgriezes”, “Rītarasas” un “Saulespļava” sadalīšanu apbūves gabalos un apbūves noteikumiem” apstiprināšanu” un Ādažu pagasta padomes 17.08.2004. saistošajiem noteikumiem Nr.34 “Par nekustamo īpašumu “Vālodzītes”, “Vīgriezes”, “Rītarasas” un “Saulespļava” sadalīšanu apbūves gabalos un apbūves noteikumiem” (turpmāk – Detālplānojums);
2. nekustamais īpašums “Rītarasas” (kadastra Nr.8044 005 0138) sastāv no zemes vienības ar kadastra apzīmējumu 80440050138, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000107372 Dāvim Jaunzemam un Madarai Kalniņai;
3. Detālplānojuma īstenošana nekustamā īpašuma “Rītarasas” zemes vienībā ar kadastra apzīmējumu 80440050138 nav uzsākta – pēc Detālplānojuma apstiprināšanas nav izsniegtas būvatļaujas Detālplānojumā paredzēto inženiertehniskās apgādes komunikāciju sistēmu un ielas būvniecībai;
4. Detālplānojuma atcelšana daļā (zemes vienībā ar kadastra apzīmējumu 80440050138) neradīs sabiedrības, tai skaitā, pārējo nekustamo īpašumu īpašnieku Detālplānojuma teritorijā un Ādažu novada pašvaldības interešu aizskārumu;
5. Ādažu novada dome 12.07.2023. pieņēma lēmumu Nr.260 “Par zemes ierīcības projekta uzsākšanu īpašumam “Rītarasas”, Ādažu pagastā” (turpmāk – Lēmums), ar kuru tika atļauts izstrādāt zemes ierīcības projektu kā papildinājumu Detālplānojumam zemes vienībā ar kadastra apzīmējumu 80440050138 un veikt tās sadali atbilstoši Detālplānojuma risinājumiem. Atceļot Detālplānojumu, nepieciešams atcelt arī Lēmumu;
6. Atceļot Detālplānojumu vienlaikus nepieciešams likvidēt Valsts adrešu reģistrā reģistrētās adreses: ielas nosaukumu “Stērstu iela”, un adreses Stērstu iela 1, Kadaga, Ādažu pag., Ādažu nov., LV-2103 (klasifikatora kods 105048917), Stērstu iela 3, Kadaga, Ādažu pag., Ādažu nov., LV-2103 (klasifikatora kods 105048925), Stērstu iela 5, Kadaga, Ādažu pag., Ādažu nov., LV-2103 (klasifikatora kods 105048933) un Stērstu iela 7, Kadaga, Ādažu pag., Ādažu nov., LV-2103 (klasifikatora kods 105048941);
7. zemes vienības ar kadastra apzīmējumu 80440050138 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam;
8. Pašvaldību likuma 4.panta pirmās daļas 15.punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
9. Pašvaldību likuma 44.panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
10. Teritorijas attīstības plānošanas likuma 12.panta trešo daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
11. Teritorijas attīstības plānošanas likuma 29.pants cita starpā noteic, ka detālplānojums ir spēkā, līdz to atceļ vai atzīst par spēku zaudējušu;
12. Teritorijas attīstības plānošanas likuma Pārejas noteikumu 10.pants noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
13. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu;
14. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos;
15. Ministru kabineta 29.06.2021. noteikumu Nr.455 “Adresācijas noteikumi” (turpmāk – Noteikumi) 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, vai likvidēt piešķirto adresi, ja tā neatbilst Noteikumu prasībām,

pamatojoties uz Pašvaldību likuma 4.panta pirmās daļas 15. punktu un 10.panta pirmās daļas 1.punktu, 44.panta otro daļu, Teritorijas attīstības plānošanas likuma 12.panta trešo daļu, 29.pantu un tā Pārejas noteikumu 10.pantu, Administratīvā procesa likuma 70.panta trešo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu un Ministru kabineta 29.06.2021. noteikumu Nr.455 “Adresācijas noteikumi” 9.punktu, kā arī ņemot vērā, ka jautājums tika izskatīts un atbalstīts Attīstības komitejā 10.01.2024., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_ “Par Ādažu pagasta padomes 17.08.2004. saistošo noteikumu Nr.34 “Par nekustamo īpašumu “Vālodzītes”, “Vīgriezes”, “Rītarasas” un “Saulespļava” sadalīšanu apbūves gabalos un apbūves noteikumiem” atzīšanu par spēku zaudējušiem daļā – nekustamā īpašuma “Rītarasas” zemes vienībā ar kadastra apzīmējumu 80440050138” (pielikumā).
2. Atcelt Ādažu novada domes 2023.gada 12.jūlija lēmumu Nr.260 “Par zemes ierīcības projekta uzsākšanu īpašumam “Rītarasas”, Ādažu pagastā”.
3. Likvidēt ielas nosaukumu “Stērstu iela” un adreses saskaņā ar sarakstu:

|  |  |
| --- | --- |
| **Adreses kods** | **Adreses pieraksts** |
| 105048917 | Stērstu iela 1, Kadaga, Ādažu pag., Ādažu nov., LV-2103 |
| 105048925 | Stērstu iela 3, Kadaga, Ādažu pag., Ādažu nov., LV-2103 |
| 105048933 | Stērstu iela 5, Kadaga, Ādažu pag., Ādažu nov., LV-2103 |
| 105048941 | Stērstu iela 7, Kadaga, Ādažu pag., Ādažu nov., LV-2103 |

1. Uzdot Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
2. Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi.
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Saistošo noteikumu projekts uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

AN:@

IDV:@

NĪN: @

Iesn.:

M.Cinis, 26247571